<classify> UWEKEZAJI katika miundombinu endelevu umeendelea kuwa kete nzuri ya ukuaji wa biashara katika Jumuiya ya Afrika Mashariki EAC ambapo usafi ri wa reli ndio chaguo muhimu kwa lengo la kupunguza gharama za usafi rishaji ili kuwezesha bei nafuu kwa mlaji.Kwa kuwa jumuiya hiyo inatumia Mfumo wa pamoja wa kielektroniki wa Kufuatilia Mizigo eCTS, kufanikiwa kwao kutategemea uwepo wa miundombinu bora inayoruhusu ukuaji na maendeleo ya biashara.Uganda kwa mfano, imepanga kujenga reli ya kisasa itakayoiunganisha na nchi washirika katika kanda ambazo ni Kenya, Rwanda, Sudan Kusini na Jamhuri ya Kidemokrasia ya Kongo DRC. Reli hiyo inatarajiwa kuwa katika vipande vinne hadi kufika katika nchi washirika.Vipande hivyo ni Malaba Kampala, Tororo Gulu, Kampala Mpondwe na Bihanga Mirama Hills katika eneo la magharibi mwa Uganda. Baadhi ya wadau wa usafirishaji nchini Uganda wameonesha kufurahishwa na mpango huo wakisema utasaidia kushusha gharama za usafirishaji katika sekta ya mizigo.Kwa maana ya kurahisisha biashara katika kanda yetu, usafiri wa reli ni bora kwa sababu utasaidia katika kushusha gharama wanazoingia wafanyabiashara katika baadhi ya nchi ambazo wanalazimika kutumia usafiri wa barabara, alisema Jennifer Mwijukye ambaye ni Ofisa Mtendaji Mkuu na mwanzilishi wa kampuni ya mizigo ya Unifreight Cargo Handling Limited.Ingawa mfumo wa eCTS kwa kiwango kikubwa umeweza kuondoa vikwazo mbalimbali katika vituo vya mpakani kwa nchi washirika, umbali na baadhi ya barabara ambazo hazijaendelezwa bado zimeendelea kuwa vikwazo katika maendeleo ya kibiashara katika jumuiya ya EAC.Mwijukye alisema reli hiyo ya kisasa inasubiriwa kwa hamu kubwa inayounganisha nchi za Uganda na Rwanda hadi katika bandari ya Mombasa nchini Kenya itasaidia sana katika kuimarisha biashara ndani ya Afrika Mashariki.Reli hiyo pamoja na njia zingine za reli lazima ziweze kuunganisha kwa kushirikiana na usafiri wa barabara, usafiri wa majini na reli katika kuunganisha bandari ya Mombasa katika ushoroba wa Kaskazini ambao unaunganisha nchi za Rwanda, Uganda, Sudan Kusini na DRC.Ujenzi wa reli ya kisasa unaendelea pia nchini Tanzania ambayo itaunganisha Tanzania na Uganda katika Bandari ya Port Bell huko Luzira kupitia usafiri wa maji katika Ziwa Victoria mkoani Mwanza mpaka Dar es Salaam. Ushoroba wa kati unaounganisha jiji la Kampala na Jiji la Dar es Salaam umeendelea kupaisha biashara na kutoa njia mbadala ya bandari ya Mombasa.Umbali kati ya Dar es Salaam hadi Kampala sio kitu, kilicho muhimu kuliko vyote ni mageuzi yaliyofanyika katika bandari ya Dar es Salaam ambayo yaleleta mapinduzi ya usafirishaji katika njia ya barabara na reli katika nchi za Afrika Mashariki, aliongeza Mwijukye.Ingawa ujio wa wafanyabiashara wa Rwanda katika bandari ya Dar es Salaam unatafsiriwa kuwa ni kwa sababu ya urahisi wa safari kutokea Dar, lakini uhalisia ni kuwa mageuzi yaliyofanyika na kurahisisha utendaji wa bandari ndio sababu kubwa.  <topic>: KITAIFA 